Arvoisa XXX,

Partiolippukuntamme XX ja XX seurakunta tekee yhteistyötä, joka pohjautuu Suomen Partiolaisten ja Suomen evankelis-luterilaisen kirkon valtakunnalliseen yhteistyösopimukseen. Partio ja kirkko jakavat yhteistä arvopohjaa, jonka vuoksi valtakunnallinen sopimus on voitu tehdä.

Haluamme kertoa partion ajankohtaisista asioista, kuten Suomen Partiolaisten jäsenkokouksen päätöksestä uudistaa järjestömme peruskirja, sekä partiolupaus. Päivityksen seurauksena partion arvoja on selkeytetty, helpottamaan niiden tulkintaa ja edistämään arvoista keskustelemisen kulttuuria. Myös peruskirjaan kuuluvat partion kasvatustavoitteet on ajanmukaistettu ja niiden tekstiä on pyritty selkeyttämään.

Meille on tärkeää keskustella muutoksista avoimesti ja pitää seurakunnan edustajia ajan tasalla, sillä haluamme, että lippukunnan ja seurakunnan hyvä yhteistyö jatkuu tulevaisuudessakin. Keskustelisimme mielellään kanssanne lippukunnan ja seurakunnan välisestä yhteistyöstä nyt ja tulevaisuudessa.

Partioliikkeeseen kuuluu oman uskonnon tai muun maailmankatsomuksen etsiminen ja myönteinen suhde hengellisyyteen. Tämän toteuttamiseen tarvitsemme seurakunnan apua.

Lisätietoa partion peruskirjasta ja sen uudistuksesta: [partio.fi/peruskirja](https://www.partio.fi/suomen-partiolaiset/partiofaktat/partion-arvot/partion-peruskirja/)

Milloin teille olisi hyvä ajankohta tavata? Meille sopii esimerkiksi ajankohdat XX.

Yhteistyöterveisin,

XX XX

lippukunnanjohtaja hallituksen puheenjohtaja